Temeljem članka 140. Zakona o zdravstvenoj zaštiti (Narodne novine br. 150/08, 71/10, 139/10, 22/11, 84/11, 12/12, 35/12, 70/12, 82/13, 159/13, 22/14 i 154/14), Pravilnika o mjerilima za prijam specijalizanata (Narodne novine br. 83/15) te sukladno Planu specijalizacija za 2016. godinu odobrenom od Ministarstva zdravlja, ravnatelj Kliničke bolnice „Sveti Duh“ raspisuje

**N A T J E Č A J**

Za zasnivanje radnog odnosa za doktore medicine, na neodređeno vrijeme, zbog provođenja specijalističkog usavršavanja iz:

|  |  |  |
| --- | --- | --- |
|  | gastroenterologije | 1 izvršitelj |
|  | kardiologije | 1 izvršitelj |
|  | hematologije | 1 izvršitelj |
|  | nefrologije | 1 izvršitelj |
|  | kliničke farmakologije s toksikologijom | 1 izvršitelj |
|  | abdominalne kirurgije | 1 izvršitelj |
|  | pedijatrije | 1 izvršitelj |
|  | neurologije | 1 izvršitelj |
|  | oftalmologije i optometrije | 2 izvršitelja |
|  | anesteziologije, reanimatologije i intenzivne medicine | 4 izvršitelja |
|  | ortopedije i traumatologije | 1 izvršitelj |
|  | patologije i citologije | 1 izvršitelj |
|  | hitne medicine | 4 izvršitelja |

Opći uvjeti:

* zdravstveni radnik sa završenim integriranim preddiplomiskim i diplomskim studijem zdravstvenog usmjerenja – doktor medicine,
* odobrenje za samostalan rad.

Uz prijavu na natječaj s naznakom specijalističkog usavršavanja za koje se pristupnik prijavljuje, adrese stanovanja, elektronske adrese i broja telefona, pristupnici trebaju dostaviti neovjerene preslike sljedeće dokumentacije, kao dokaz o ispunjavanju uvjeta iz natječaja te radi bodovanja sukladno Pravilniku:

1. životopis,
2. presliku domovnice,
3. presliku diplome medicinskog fakulteta,
4. presliku odobrenja za samostalan rad,
5. presliku prijepisa položenih ispita na studiju,
6. presliku potvrde o općem prosjeku ocjena tijekom studija te duljini trajanja studija (ako je pristupnik studirao na više fakulteta ova se dokumentacija dostavlja za svaki pojedini fakultet),
7. presliku nagrada za vrijeme studija,
8. presliku potvrde o statusu poslijediplomskog doktorskog studija, ako ga je pristupnik upisao,
9. popis objavljenih radova i preslike radova s područja struke,ako pristupnik ima takvih radova, s naznakom o tome da li je rad objavljen u indeksiranim časopisima CC, SCI, SSCI (i kojim), da li je rad objavljen „in extenso“, odnosno da li se radi o ostalim radovima i sažecima te da li je pristupnik prvi autor ili koautor rada,
10. presliku ugovora o radu ako je pristupnik radio ili radi u primarnoj zdravstvenoj zaštiti ili u bolničkoj zdravstvenoj ustanovi.

Potpisane prijave s traženim podacima i potrebnom dokumentacijom o ispunjavanju uvjeta iz natječaja podnose se Kliničkoj bolnici „Sveti Duh“, Zagreb, Sveti Duh 64, poštom ili osobnom dostavom na Urudžbeni zapisnik, s naznakom „Natječaj za specijalizaciju – ne otvarati“, u roku od 8 dana od dana objave natječaja u „Večernjem listu“ i na mrežnoj stranici stranici Bolnice.

Nepravodobne i nepotpune prijave se neće razmatrati.

Obavijest o terminima razgovora s pristupnicima biti će objavljena na internetskoj stranici bolnice [www.kbsd.hr](http://www.kbsd.hr) , a pristupnici će biti pozvani na razgovor i putem elektroničke pošte. Sa svim pristupnicima obavit će se razgovor u roku od 30 dana od isteka roka za prijavu na natječaj. Na razgovoru su pristupnici obvezni Povjerenstvu predočiti izvornike dokumenata priloženih uz prijavu na natječaj.

Odluka o izboru specijalizanata javno se objavljuje na oglasnoj ploči i na mrežnoj stranici Kliničke bolnice „Sveti Duh“, Zagreb, Sveti Duh 64 - [www.kbsd.hr](http://www.kbsd.hr) u roku od 20 dana od dana razgovora s kandidatima.

Ostale objave, obavijesti i rokovi vezani uz provedbu natječaja propisani su Pravilnikom o mjerilima za prijam specijalizanata (Narodne novine br. 83/15).

S izabranim kandidatima će se sklopiti ugovor o radu uz probni rad od šest mjeseci i ugovor o međusobnim pravima i obvezama koji će biti solemniziran po javnom bilježniku.

Bolnica pridržava pravo poništenja natječaja u cijelosti ili djelomično, bez obrazloženja.

Klinička bolnica „Sveti Duh“